
Techninių parametrų lentelė (Mobilus metalinis gofruotas bunkeris)

	Mobilaus metalinio gofruoto bunkerio techniniai rodikliai
	 Siūlomų prekių techninės charakteristikos
Nenaudoti sąvokos „atitinka“, privaloma nurodyti tikslias siūlomų prekių charakteristikas/parametrus

	Kartu su pasiūlymu pateikiamas dokumentas.

	Mobilus metalinis gofruotas bunkeris

	1. Konstrukcijos tipas – gofruota plieninė konstrukcija (spiralinė arba lygiavertė technologija), skirta užkasimui grunte.
	
	

	2. Konstrukcija turi išlaikyti ne mažesnį kaip 3,0 m storio grunto sluoksnį virš bunkerio viršaus, neprarandant konstrukcinio stabilumo ir nepatiriant neleistinų deformacijų.
	
	

	3.Projektiniuose skaičiavimuose turi būti įvertintas grunto tūrinis svoris – 21 kN/m³, vidinės trinties kampas – apie 28° ir grunto slėgio pasiskirstymas gylio kryptimi.
	
	

	4. Korpuso medžiaga – ne žemesnės kaip S250GD / DX51D klasės arba lygiavertė pagal EN 10346; mazgams ir atramoms – ne žemesnės kaip S275 klasės arba lygiavertė.
	
	

	5. Konstrukcijos antikorozinė apsauga – iš abiejų pusių cinko danga 510 g/m² (Z600) pagal LST EN 10346 arba lygiavertė antikorozinė bazė.
	
	

	6. Konstrukcijos gofras – ne mažesnis kaip 125 × 26 mm arba lygiavertis; korpuso sienelės storis – ne mažesnis kaip 3,50 mm arba lygiavertis pagal laikomąją gebą.
	
	

	7. Baziniai išoriniai matmenys: išorinis skersmuo – 2400 mm; išorinis ilgis – ne mažesnis kaip 6000 mm.
	
	

	8. Bunkerio masė transportavimo konfigūracijoje, įskaitant dangą ir visus nuolatinius elementus, – ne didesnė kaip 3,2 t.
	
	

	9. Transportavimo gabaritai su visais išsikišimais: plotis – ne didesnis kaip 2550 mm; ilgis – ne didesnis kaip 6900 mm; aukštis – ne didesnis kaip 2440 mm.
	
	

	10. Bunkeris turi būti pritaikytas transportuoti Lietuvos kariuomenės naudojama „Mercedes-Benz AROCS“ logistine technika; turi būti numatyti kėlimo ir tvirtinimo taškai bei pateikta tvirtinimo schema.
	
	

	11. Bunkeris turi turėti ne mažiau kaip 4 integruotus tvirtinimo taškus ir ne mažiau kaip 4 sertifikuotas kėlimo kilpas; turi būti nurodyta kiekvieno kėlimo taško WLL.
	
	

	12. Bunkeryje turi būti įrengti 3 pakabinami gultai, kurių matmenys ne mažesni kaip 2000 × 700 mm, o kiekvieno laikomoji galia – ne mažesnė kaip 150 kg.
	
	

	13. Bunkeryje turi būti įrengti 3 stacionarūs gultai, kurių matmenys ne mažesni kaip 2000 × 700 mm, o kiekvieno laikomoji galia – ne mažesnė kaip 200 kg.
	
	

	14. Minimalus praėjimo plotis per visą naudojamą bunkerio ilgį – ne mažesnis kaip 600 mm.
	
	

	15. Ventiliacijos sistemą turi sudaryti 2 oro padavimo ir 2 oro šalinimo komplektai. Kiekvieno komplekto gofruoto lankstaus vamzdžio ilgis – ne mažesnis kaip 10 m, vidinis skersmuo – ne mažesnis kaip 160 mm.
	
	

	16. Ventiliacijos vamzdžiai turi būti tinkami eksploatuoti ne mažesniame kaip 3 m gylyje grunte ir atsparūs grunto apkrovoms, drėgmei, korozijai bei užsikimšimui.
	
	

	17. Prieškambario / tambūro ilgis – ne mažesnis kaip 1 m.
	
	

	18. Bunkeryje turi būti įrengtos pakeltos grindys; grindų konstrukcijos kartu su po ja esančia ertme bendras aukštis – ne mažesnis kaip 200 mm.
	
	

	19. Bunkeryje turi būti įrengtos dvejos durys; durų varčios matmenys – ne mažesni kaip 800 × 1700 mm.
	
	

	20. Šildymui turi būti įrengtas 600 × 500 mm stovas, atlaikantis ne mažesnę kaip 50 kg apkrovą, ir DN100 anga dūmams šalinti.
	
	

	21. Instaliacijai turi būti įrengtos DN108 angos įvadiniams kabeliams ir laikikliai šviestuvams bei laidams montuoti.
	
	

	22. Laikančiosios plieninės konstrukcijos turi būti gaminamos pagal LST EN 1090-1 ir LST EN 1090-2 reikalavimus; bendrai konstrukcijai taikoma EXC2, kritiniams mazgams – EXC3 vykdymo klasė.
	
	

	23. Gofruotas korpusas ir suvirinimo siūlės turi būti sandarūs, kad eksploatacijos metu per juos į bunkerio vidų nepatektų gruntinis vanduo.
	
	

	24. Bunkerio konstrukcija turi būti patikrinta pilno masto sprogimo bandymu: virš konstrukcijos – ne mažiau kaip 3 m grunto; detonacijos vieta – 2 m gylyje nuo grunto paviršiaus, centrinėje dalyje virš bunkerio; užtaisas – ne mažesnis kaip 8,75 kg plastito (TNT ekvivalento koeficientas 1,3).
	
	

	25. Po pilno masto sprogimo bandymo konstrukcija negali įplyšti, prarasti konstrukcinio vientisumo ar būti suardyta; maksimali likutinė deformacija – ne didesnė kaip 5 % bunkerio konstrukcijos geometrinių matmenų.
	
	

	26. Bunkeriui turi būti suteikiama ne trumpesnė kaip 120 mėnesių garantija nuo gaminio priėmimo–perdavimo akto pasirašymo dienos.

